cyanic-selkie/wikianc huggingface dataset:
Χιλδεβέρτος Γ΄
Ο Χιλδεβέρτος Γ΄ ο δίκαιος, γαλλ. Childebert le Juste (678 - 23 Απριλίου 711) από τον Οίκο των Μεροβιγγείων ήταν Βασιλιάς των Φράγκων (695 - 711).
Βιογραφία
Ήταν ο τρίτος γιος τού Θευδέριχου Γ΄ των Φράγκων (Αυστρασίας & Νευστρίας) και της Κλοτίλδης (Ντόντας) των Αρνουλφιδών, κόρης τού Ανσέγκιζελ μαγιορδόμου της Αυστρασίας.
Διαδέχθηκε τον μεγαλύτερο αδελφό του Κλόβι Δ΄ των Φράγκων, αλλά την πραγματική εξουσία ασκούσε ο θείος του Πεπίνος τού Χέρσταλ μαγιορδόμος της Αυστρασίας (γιος τού Ανσέγκιζελ). Ο Χιλδεβέρτος Γ΄ εξέδιδε δικαστικές αποφάσεις (placita) αυτόβουλα, ακόμη και εναντίον των Αρνουλφιδών· γι' αυτό ίσως το προσωνύμιο ο δίκαιος. Ακόμη και η Ιστορία των Φράγκων τον περιγράφει ως "διάσημο, ένδοξο κύριο, που άφησε καλή ανάμνηση: ήταν ο Χιλδεβέρτος Γ΄ ο δίκαιος βασιλιάς".
Πέρασε όλη τη ζωή του στη βασιλική έπαυλη στον ποταμό Ουάζ. Το 708 ο Ωμπέρ επίσκοπος τού Αβράνς, μετέπειτα άγιος, κατά προτροπή τού Αρχαγγέλου Μιχαήλ ίδρυσε τη μονή στο νησί Μον Σαιν-Μισέλ. Ο Χιλδεβέρτος Γ΄ βασίλευσε 16 έτη και απεβίωσε το 711 στο Σαιντ-Ετιέν τού Λουάρ. Τάφηκε στο ναό τού Αγ. Στεφάνου στο Σουαζύ-ω-Μπακ, κοντά στην Κομπιέν. Από τότε η νότια Γαλατία άρχισε να αναπτύσσεται ανεξάρτητα: η Βουργουνδία υπό τον Σαβαρίκ επίσκοπο του Ωσέρ, η Ακουιτανία υπό τον δούκα Όντο τον μέγα και η Προβηγκία υπό τον Αντενόρ.
Οικογένεια
Οι μεταγενέστεροι φαντάστηκαν το όνομα Εντόννε για τη σύζυγό του. Είχε τέκνα:
Μπόρις Σμίλιανιτς
Ο Μπόρις Σμίλιανιτς (γεννημένος στις 28 Σεπτεμβρίου 1976 στη Ζυρίχη) είναι πρώην Ελβετός διεθνής ποδοσφαιριστής με καταγωγή από την Κροατία και τη Σερβία, ο οποίος αγωνίστηκε ως αμυντικός για λογαριασμό των Γκρασχόπερς Ζυρίχης και ΦΚ Βασιλεία.
Συλλογική Καριέρα
Ο Σμίλιανιτς ξεκίνησε την καριέρα του από την ομάδα της γενέτειράς του, Γκρασχόπερς Ζυρίχης το 1993, με την οποία και πραγματοποίησε το ντεμπούτο του στη διάρκεια της σεζόν 1993–94. Αποτελούσε κυρίως αναπληρωματικό παίκτη στη διάρκεια των πρώτων σεζόν παρουσίας του στον σύλλογο, αλλά σύντομα οι αγωνιστικές και ηγετικές του ικανότητες τράβηξαν το ενδιαφέρον του προπονητή του συλλόγου, Κρίστιαν Γκρος, ο οποίος ξεκίνησε να τον συμπεριλαμβάνει στις αποστολές της ομάδας προτού φτάσει να τον χρησιμοποιεί ως βασικό ελέω των πολλών προβλημάτων τραυματισμών που αντιμετώπιζε αυτή. Η απόδοσή του ήταν ικανοποιητική στο ντεμπούτο του, με αποτέλεσμα να καταφέρει να διατηρήσει τη θέση του στην ομάδα. Έφτασε, μάλιστα, στο σημείο να λάβει το περιβραχιόνιο του αρχηγού της Γκρασχόπερς Ζυρίχης, ενώ πραγματοποίησε συνολικά πάνω από 200 συμμετοχές με την ομάδα, προτού υπογράψει συμβόλαιο συνεργασίας με την ΦΚ Βασιλεία τον Ιανουάριο του 2003. Ο πρώην προπονητής του, Κρίστιαν Γκρος θυμόταν τις αγωνιστικές και ηγετικές του ικανότητες, με αποτέλεσμα να τον αποκτήσει για την ενίσχυση της αμυντικής γραμμής του συλλόγου της Βασιλείας. Στη Βασιλεία, κατάφερε να κερδίσει θέση βασικού από την πρώτη στιγμή πραγματοποιώντας συνολικά 106 συμμετοχές. Ο Σμίλιανιτς επέστρεψε στην Γκρασχόπερς στις αρχές της σεζόν 2007–08 μετά την άφιξη των αμυντικών Φρανσουά Μαρκ από την ΦΚ Μπωλμ και Πάτρικ Μπάουμαν από τα τμήματα υποδομής του συλλόγου, βάζοντας σε κίνδυνο την παρουσία του στην ομάδα της Βασιλείας. Έλαβε τον παλαιό του αριθμό φανέλας, το 6, ενώ έλαβε εκ νέου το περιβραχιόνιο του αρχηγού.
Διεθνής Καριέρα
Αν και μπορούσε να αγωνιστεί με την Κροατία ή τη Σερβία, τις χώρες καταγωγής των γονιών του, επέλεξε να αγωνιστεί με τα χρώματα της Ελβετίας, της γενέθλιας χώρας του. Πραγματοποίησε το διεθνές ντεμπούτο του σε μια φιλική ήττα με σκορ 3–0 απέναντι στην Τσεχία στις 18 Αυγούστου 1999. Αγωνίστηκε άλλες δύο φορές με την Ελβετία, υπό τις οδηγίες του Ζιλμπέρ Γκρες, ωστόσο όταν τα ηνία της ομάδας ανέλαβε ο Έντζο Τροσσέρο, ο Σμίλιανιτς τέθηκε εκτός εθνικής. Πάραυτα, πραγματοποίησε την επιστροφή του στην Εθνική Ελβετίας το 2006.
Εξωτερικοί σύνδεσμοι
Κατηγορία:Ελβετοί ποδοσφαιριστές Κατηγορία:Ποδοσφαιριστές Γκρασχόπερς Ζυρίχης Κατηγορία:Ποδοσφαιριστές ΦΚ Βασιλεία Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελβετίας
Δήμος Χέρσου
Δήμαρχος Χέρσου
Ο μοναδικός Δήμαρχος Χέρσου ήταν ο Χρήστος Ανθρακίδης (γ. 6 Ιανουαρίου 1949 στο Ελευθεροχώρι Κιλκίς). Εργολάβος δημοσίων έργων, σπούδασε πολιτικός μηχανικός και υπηρέτησε επί 12 χρόνια ως πρόεδρος της Κοινότητας Χέρσου (1986-98). Δήμαρχος εξελέγη για πρώτη φορά το 1998 με ποσοστό 52,30% από τον πρώτο γύρο έναντι 47,70% του Χρήστου Μπίμπαση. Επανεξελέγη στις εκλογές του 2002 με ποσοστό 52,20% στον δεύτερο γύρο και του 2006 με 46,21% από τον πρώτο γύρο. Ήταν επίσης περιφερειακός σύμβουλος Κεντρικής Μακεδονίας.
Παραπομπές
Хърсово (дем)
Ετερόλογη μεταμόσχευση
Η αλλογενής ή ετερόλογη μεταμόσχευση είναι η μεταμόσχευση των κυττάρων, ιστών ή οργάνων, σε ένα δέκτη από ένα γενετικά μη ταυτόσημα δότη του ιδίου είδους. Η μεταμόσχευση αιμοποιητικών κυττάρων (SCT-Stem Cell Transplantation) αναπτύσσεται από την δεκαετία του 1960, όπου αλλογενείς και αυτόλογες μεταμοσχεύσεις αιμοποιητικών κυττάρων από το μυελό των οστών, από το περιφερικό αίμα ή από τον ομφάλιο λώρο, αναδείχθηκαν ως αποτελεσματικές θεραπευτικές προσεγγίσεις σε ασθενείς με διαφόρων τύπων αιματολογικά και γενετικά νοσήματα.
Οι ανακαλύψεις στην έρευνα των βλαστοκυττάρων, την βιολογία των μεταμοσχεύσεων και την ανοσολογία, κατέστησαν δυνατή την πραγματοποίηση αλλογενών μεταμοσχεύσεων αιμοποιητικών κυττάρων θεραπεύοντας πλήθος ασθενών με χρόνια μυελογενή λευχαιμία (CML-Chronic Myeloid Leukemia), υποτροπιάζουσα οξεία μυελογενή λευχαιμία (AML-Acid Myeloid Leukemia) και οξεία λεμφογενή λευχαιμία (ALL-Acute Lymphocytic Leukemia). Στην αλλογενή μεταμόσχευση χορηγούνται στον ασθενή αιμοποιητικά κύτταρα, που συλλέγονται από υγιή δότη.[1]Τα αιμοποιητικά κύτταρα από υγιή δότη, μετά από ισχυρή χημειοθεραπεία ή ακτινοθεραπεία, παρουσιάζουν ισχυρή ανοσολογική δράση έναντι της κακοήθειας, που συμβάλλει σημαντικά στην ίαση του νοσήματος.
Βλαστοκύτταρα και μεταμόσχευση
Τα βλαστικά κύτταρα είναι τα αρχέγονα κύτταρα που αποτελούν τις πρόδρομες μορφές όλων των κυττάρων του ανθρώπινου σώματος και κάτω από κατάλληλες συνθήκες μπορούν να μετατραπούν σε όλους τους τύπους κυττάρων του οργανισμού. Το αίμα που περιέχεται τόσο στον ομφάλιο λώρο, όσο και στον πλακούντα αποτελεί πλούσια πηγή βλαστικών κυττάρων. Το αίμα αυτό περιέχει δύο πληθυσμούς βλαστικών κυττάρων, τα βλαστικά αιμοποιητικά κύτταρα που αποτελούν τους δομικούς λίθους τόσο του κυκλοφορικού όσο και του ανοσοποιητικού συστήματος και τα πολυδύναμα βλαστικά κύτταρα που είναι πιο «νεαρά» και έχουν τη δυνατότητα περισσότερων κυτταρικών διαιρέσεων και μπορούν να διαφοροποιηθούν σε περισσότερα είδη κυττάρων του σώματος εκτός των αιμοποιητικών. Τα βλαστικά κύτταρα που προέρχονται από το αίμα του ομφαλίου λώρου του παιδιού είναι γενετικά μοναδικά για το ίδιο και την οικογένεια του. Τα τελευταία δεκαπέντε χρόνια, τα αιμοποιητικά βλαστικά κύτταρα του ομφαλοπλακουντιακού αίματος έχουν χρησιμοποιηθεί για τη θεραπεία ασθενειών, όπως κακοήθειες του αιμοποιητικού και λεμφικού συστήματος, μεταβολικές διαταραχές, αιμοσφαιρινοπάθειες, ανεπάρκειες του ανοσοποιητικού συστήματος και ορισμένες περιπτώσεις συμπαγών όγκων. Οι θεραπευτικές δυνατότητες των κυττάρων αυτών αποτελούν σήμερα αντικείμενο εντατικής έρευνας, καθώς ένας σημαντικός αριθμός κλινικών δοκιμών είναι σε εξέλιξη παγκοσμίως για τη διερεύνηση της χρήσης αυτών των κυττάρων, ώστε να θεραπεύονται ασθένειες όπως ο διαβήτης τύπου Ι και ΙΙ. Σύγχρονα ερευνητικά δεδομένα δείχνουν ότι τα κύτταρα του ομφαλοπλακουντιακού αίματος έχουν σημαντικές δυνατότητες και για τη θεραπεία ασθενειών όπως τα εγκεφαλικά επεισόδια, η νόσος Αλτσχάιμερ, η νόσος Πάρκινσον, οι κακώσεις της σπονδυλικής στήλης, η ανάπλαση οστών και η πλευρική αμυοτροφική σκλήρυνση (ALS-Amyotrophic Lateral Sclerosis).
Αλλογενής μεταμόσχευση σύμφωνα με τη σχέση δότη – λήπτη
Στη συγκεκριμένη μορφή το μόσχευμα λαμβάνεται από άλλον υγιή δότη, με απαραίτητη προϋπόθεση να υπάρχει ικανοποιητικός βαθμός ιστοσυμβατότητας μεταξύ δότη και λήπτη. Η ιστοσυμβατότητα εξαρτάται κατά κύριο λόγο από τα μείζονα αντιγόνα ιστοσυμβατότητας ή αντιγόνα HLA (Human Leukocyte Antigen), τα οποία καθορίζονται γενετικά και παρουσιάζουν μεγάλο πολυμορφισμό μεταξύ των διαφόρων ατόμων. Τα κυριότερα από αυτά τα αντιγόνα είναι τα HLA-A, HLA-B, HL -C και HL -DR. Η γενετική θέση των αντιγόνων HLA βρίσκεται στο χρωμόσωμα 6. Κάθε άνθρωπος διαθέτει δύο χρωμοσώματα 6 και άρα οκτώ συνολικά από τα παραπάνω αντιγόνα. Είναι επιθυμητή η απόλυτη συμβατότητα στα 8 από τα 8  αυτά αντιγόνα, αλλά η μεταμόσχευση είναι εφικτή και με την παρουσία ενός ή ακόμη και δύο αντιγονικών διαφορών. Ο βαθμός ιστοσυμβατότητας μεταξύ δότη και δέκτη καθώς και η φάση της νόσου κατά την μεταμόσχευση είναι οι σημαντικότεροι παράγοντες που καθορίζουν την έκβαση της μεταμόσχευσης. Τα τελευταία χρόνια είναι δυνατή με ειδικές μεθόδους η μεταμόσχευση από απλοταυτόσημους συγγενείς δότες, δηλαδή δότες που έχουν ένα μόνο κοινό χρωμόσωμα 6 και συμβατότητα στα μισά από τα αντιγόνα HLA. Το αλλογενές μόσχευμα συνήθως προέρχεται από ταυτόσημα αδέλφια και εναλλακτικά από άλλα μέλη της οικογένειας ή από μη συγγενείς δότες (εθελοντές ή ομφαλοπλακουντιακό αίμα). Τα ταυτόσημα αδέλφια καλύπτουν μόνο το 25-30% των αναγκών αλλογενών μοσχευμάτων,  τα δε υπόλοιπα μέλη της οικογένειας λιγότερο από 5%.
Ο Ρόλος των HLA μορίων στην αλλογενή μεταμόσχευση
Η ορολογία HLA προέρχεται από το «Human Leukocyte Antigen» που μεταφράζεται σε ανθρώπινα λευκοκυτταρικά αντιγόνα. Τα αντιγόνα αυτά είναι πρωτεϊνικά μόρια τα οποία κληρονομούμε από τους γονείς μας. Είναι σημαντικό στη μεταμόσχευση οργάνων να καθορίζεται πόσο «συμβατά» είναι τα HLA του υποψήφιου λήπτη με τα HLA του δότη του οργάνου. Ο βαθμός της «συμβατότητας» μεταξύ δότη και λήπτη καθορίζεται από τον αριθμό των HLA μορίων που οι δύο αυτοί άνθρωποι έχουν κοινά. Η HLA συμβατότητα συνήθως στηρίζεται σε 6 HLA μόρια. Όσο περισσότερα κοινά αντιγόνα έχουν δύο άτομα τόσο καλύτερη είναι και η συμβατότητα. Ο πιο πιθανός τρόπος να βρεθούν δύο «συμβατά» άτομα είναι μεταξύ αδελφών. Εάν δύο αδέλφια έχουν κληρονομήσει τα ίδια HLA και από τους δύο γονείς θεωρούνται «ταυτόσημα». Ωστόσο και δύο μη συγγενή άτομα μπορεί να τύχει να έχουν καλή HLA συμβατότητα. Πριν ανακαλυφθούν ισχυρά φάρμακα («ανοσοκατασταλτικά») που εμποδίζουν την απόρριψη του ξένου μοσχεύματος από το σώμα του λήπτη η HLA συμβατότητα ήταν πολύ σημαντικός παράγοντας για την επιτυχία της μεταμόσχευσης. Αλλά σήμερα έχουμε πολύ καλά αποτελέσματα ακόμα και μεταξύ μη σημαντικά συμβατών δοτών – ληπτών λόγω των ανοσοκατασταλτικών φαρμάκων που βελτιώνονται με τα χρόνια. Για το λόγο αυτό η άριστη «συμβατότητα» δεν είναι πλέον τόσο σημαντική για την επιτυχία της μεταμόσχευσης οργάνου.
HLA αντισώματα και αλλογενής μεταμόσχευση
Τα αντισώματα HLA είναι πρωτεΐνες που να ανιχνεύονται στο αίμα μερικών υποψήφιων ληπτών και ενδέχεται να εμποδίζουν την επιτυχή μεταμόσχευση. Τα αντισώματα HLA μπορεί να επιτεθούν στο μόσχευμα και να οδηγήσουν στην  απόρριψη του μοσχεύματος. Για το λόγο αυτό όλοι οι ασθενείς που εντάσσονται σε λίστα μεταμόσχευσης ελέγχονται για τα αντισώματα HLA που μπορεί να έχουν. Οι άνθρωποι αναπτύσσουν HLA αντισώματα μετά από κυήσεις, μεταγγίσεις αίματος ή προηγούμενη μεταμόσχευση, όταν δηλαδή έχουν έρθει σε επαφή με κύτταρα άλλων ανθρώπων. Όταν αυτά τα αντισώματα ανιχνεύονται τότε λέμε ότι ο ασθενής είναι «ευαισθητοποιημένος» δηλαδή υπάρχει πιθανότητα ο οργανισμός του να λειτουργήσει απορριπτικά σε ένα, εκ πρώτης όψεως, συμβατό μόσχευμα. Τα επίπεδα των HLA αντισωμάτων αναφέρονται ως PRA (Panel Reactive Antibody). Το PRA λέει απέναντι σε τι ποσοστό από το γενικό πληθυσμό ο ασθενής έχει HLA αντισώματα και δίνει μια καλή πληροφορία για το πόσο εύκολο είναι για τον ασθενή αυτό να βρεθεί ένας συμβατός δότης. Η παρουσία στον ασθενή αντισωμάτων με ειδικότητα στα HLA μόρια του δότη αποτελεί σημαντικό πρόβλημα για την έκβαση της μεταμόσχευσης. Για να αντιμετωπισθεί αυτό το πρόβλημα πολλά μεταμοσχευτικά κέντρα έχουν αναπτύξει διάφορες μεθόδους απομάκρυνσης των αντισωμάτων (απευαισθητοποίηση) συμπεριλαμβανομένης της χρήσης ενδοφλέβιας ανοσοσφαιρίνης (IVIg), πλασμαφαιρέσεων ή νέων φαρμάκων, που καταστρέφουν τα κύτταρα που παράγουν τα αντισώματα. Όμως η αντίδραση των ασθενών δεν είναι πάντα επιτυχής και η μείωση των αντισωμάτων είναι πρόσκαιρη. Αυτό συμβαίνει γιατί οι θεραπείες αυτές οδηγούν στην μερική μείωση της αντίδρασης στα HLA μόρια του δότη. Ο στόχος της θεραπείας που ελαττώνει τα αντισώματα είναι να ελαττωθούν προσωρινά τα αντισώματα και να δημιουργηθεί ένα «παράθυρο» ώστε να καταστεί δυνατή η μεταμόσχευση.
Η HLA συμβατότητα και ο ρόλος της στη αλλογενή μεταμόσχευση
Αρχικά, πριν τη μεταμόσχευση είναι απαραίτητος ο καθορισμός της ομάδας αίματος του δότη και των υποψήφιων ληπτών. Όπως και σε κάθε μετάγγιση αίματος, εάν οι λήπτες δεν είναι συμβατοί ως προς την ομάδα αίματος με τον δότη, τότε δεν μπορεί κατά κανόνα να γίνει η μεταμόσχευση. Μεταμοσχεύσεις με ασύμβατη ομάδα αίματος γίνονται σε λίγα εξειδικευμένα κέντρα μεταμόσχευσης και αφορούν μεταμοσχεύσεις από ζώντα δότη. Παράλληλα τα HLA και η δοκιμασία crossmatch δίνουν σημαντικές πληροφορίες για τη πρόγνωση μιας μεταμόσχευσης. Επιτρέπουν να αντιστοιχήσουμε τους δότες με τους καταλληλότερους υποψήφιους λήπτες και δίνουν στους ασθενείς την καλύτερη ευκαιρία για επιτυχή μεταμόσχευση. Κάθε τύπος οργάνου που μεταμοσχεύεται είναι διαφορετικός. 1]Κάποια όργανα όπως για παράδειγμα τα νεφρά, είναι πολύ ευαίσθητα στα HLA αντισώματα και πρέπει να δίνεται ιδιαίτερη προσοχή και να αποφεύγεται η χρίση δότη που έχει HLA μόρια εάν ο ασθενής έχει αντισώματα σε αυτά τα HLA. Άλλα όργανα όπως το ήπαρ είναι λιγότερο ευαίσθητα και επομένως η συμβατότητα δεν είναι τόσο σημαντική. Πάντως, για την καρδιά και τους πνεύμονες που πρέπει να μεταμοσχεύονται πολύ γρήγορα μετά την αφαίρεση από το δότη δεν υπάρχει χρόνος για την εύρεση του HLA φαινότυπου και  το τεστ crossmatch πριν τη μεταμόσχευση. \Τα αλλογενή μοσχεύματα εμφανίζουν μια σημαντική και καθοριστική ιδιότητα, δρουν εναντίον πολλών ειδών νεοπλασματικών κυττάρων. Αυτή η αντινεοπλασματική δράση φαίνεται ότι παίζει τον σπουδαιότερο ρόλο και έχει τον τελευταίο λόγο για την εκρίζωση της κακοήθους νόσου. Αριθμητικά επιδιώκεται τα μοσχεύματα αυτά να εμπεριέχουν επαρκή αριθμό μητρικών αιμοποιητικών κυττάρων (τουλάχιστον 4-5 x 10.000.000 CD34+ κύτταρα/Kg βάρους σώματος του ασθενούς) για να ξεπεραστεί ο κίνδυνος απόρριψης, ιδιαίτερα όταν προέρχονται από μη συγγενείς και να εξασφαλιστεί ταχύτερη αποκατάσταση αιμοποιίας. Η αλλογενής μεταμόσχευση είναι η θεραπεία εκλογής στις παρακάτω ασθένειες:
Παραπομπές
Κατηγορία:Ανοσολογία Κατηγορία:Χειρουργικές επεμβάσεις
Ιωάννης Σκαλτσούνης
Ο Ιωάννης Σκαλτσούνης (1824-1905) ήταν νομομαθής, λόγιος και βουλευτής από την Κεφαλλονιά.
Βιογραφικό
Γεννήθηκε στο Ληξούρι. Σπούδασε στην Ιόνιο Ακαδημία και αναγορεύθηκε διδάκτωρ του Δικαίου στο Πανεπιστήμιο της Πίζας και εργάστηκε σε διάφορες ιταλικές πόλεις και στην Κωνσταντινούπολη. Στη διάρκεια της Κρητικής Επανάστασης (1866-1869) υπήρξε μέλος της Κεντρικής υπέρ των Κρητών Επιτροπής που ενίσχυε τους επαναστάτες με χρήματα και εφόδια και το 1880 του ανατέθηκε η σύνταξη της Κρητικής Νομοθεσίας. Αναγορεύτηκε επίτιμος διδάκτωρ της Θεολογικής Σχολής του Πανεπιστημίου Αθηνών και διετέλεσε βουλευτής Κεφαλληνίας στην ελληνική βουλή. Πέθανε το 1905 στα Χανιά.
Δημοσίευσε τις εξής μελέτες:
Πηγές
Κατηγορία:Βουλευτές Κεφαλληνίας Κατηγορία:Έλληνες λόγιοι του 19ου αιώνα Κατηγορία:Έλληνες νομικοί
Βαρκουτά
Η Βαρκουτά (ρωσ.: Воркута) είναι πόλη της Ρωσίας, βόρεια από τον αρκτικό κύκλο. Έχει 51.321 κατοίκους (στοιχεία 2022). Υπάγεται στη Δημοκρατία των Κόμι.
Η Βαρκουτά είναι η τέταρτη μεγαλύτερη πόλη βόρεια του Αρκτικού Κύκλου και η ανατολικότερη πόλη της Ευρώπης. Είναι επίσης η πιο κρύα πόλη σε όλη την Ευρώπη, με ρεκόρ ψυχρής θερμοκρασίας -52 °C.
Παραπομπές
Κατηγορία:Ευρωπαϊκές πόλεις της Ρωσίας Κατηγορία:Δημοκρατία των Κόμι
Εθνική Κροατίας U16 (καλαθοσφαίριση γυναικών)
Η εθνική ομάδα καλαθοσφαίρισης γυναικών U16 της Κροατίας είναι το συγκρότημα που αντιπροσωπεύει τη χώρα της Κροατίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 16 ετών. Είναι επίσης γνωστή ως Εθνική Κροατίας Κορασίδων. Βρίσκεται υπό τη δικαιοδοσία της Κροατικής Ομοσπονδίας Καλαθοσφαίρισης (Hrvatski Košarkaški Savez, HKS).
Εξωτερικοί σύνδεσμοι
Γυναικων U16
Δήμος Δράμας (πρόγραμμα Καποδίστριας)
Ο δήμος Δράμας του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Δράμας και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Δράμας. Βρισκόταν στο κεντρικό τμήμα του νομού. Αποτελούταν από δεκατρία δημοτικά διαμερίσματα και είχε συνολικό πληθυσμό 55.632 κατοίκους.
Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς.
Εξωτερικοί Σύνδεσμοι
Драма (дем)
Μορχάντ Αμντουνί
Ο Μορχάντ Αμντουνί (21 Ιανουαρίου 1988, Πόρτο-Βέτσιο) είναι Γάλλος αθλητής του στίβου. Συμμετέχει σε αγωνίσματα μεσαίων-μεγάλων αποστάσεων.
Έχει στην κατοχή του 3 χρυσά και 1 χάλκινο μετάλλιο σε πρωταθλήματα Γαλλίας.
Το 2018, στο Ευρωπαϊκό Πρωτάθλημα Στίβου στο Βερολίνο, κέρδισε το χρυσό μετάλλιο στα 10,000 μέτρα με επίδοση 28:11.22.
Παραπομπές
Κατηγορία:Γάλλοι αθλητές του στίβου Κατηγορία:Δρομείς μεσαίων αποστάσεων Κατηγορία:Δρομείς μεγάλων αποστάσεων Αμντουνί Κατηγορία:Αθλητές του στίβου στους Θερινούς Ολυμπιακούς Αγώνες 2020
Κωδικοποιητής πηγής
Στην μετάδοση δεδομένων ο κωδικοποιητής πηγής είναι η συσκευή που μετατρέπει την ακολουθία σημάτων που δέχεται ως είσοδο σε δυαδική ακολουθία από 0 και 1 αντιστοιχώντας καθορισμένες κωδικές λέξεις στα σύμβολα που δέχεται στη είσοδό του. Ετσι στην έξοδό του παράγεται ψηφιακό σήμα με ρυθμό s bits το δευτερόλεπτο.
Για παράδειγμα το τηλέτυπο όπου οι 32 χαρακτήρες του πληκτολογίου μέσω του κωδικοποιητή πηγής αντιστοιχίζονται σε ακολουθίες των 5 bit ανα χαρακτήρα και οι οποίοι χρησιμοποιούνται για αποστολή στον παραλήπτη.
Ο κωδικοποιητής πηγής είναι μέρος του αναλυτικού μοντέλου ενός ψηφιακού συστήματος επικοινωνίας. Λαμβάνει ως είσοδο δεδομένα από την πηγή δεδομένων και η έξοδός του συνδέεται με τον κωδικοποιητή καναλιού.
Κατηγορία:Μετάδοση δεδομένων
Δήμος Δομοκού
Ο Δήμος Δομοκού είναι Δήμος της Περιφέρειας Στερεάς Ελλάδας, που συστάθηκε το 2010 με το Πρόγραμμα «Καλλικράτης» και λειτουργεί από 01-01-2011. Δημιουργήθηκε από την συνένωση 3 προϋπαρχόντων Δήμων, που λειτούργησαν από 01-01-1999, μέχρι 31-12-2010 και είχαν δημιουργηθεί το 1997, με το Σχέδιο «Καποδίστριας». Οι Δήμοι αυτοί ήταν, ο Δήμος Δομοκού, ο Δήμος Θεσσαλιώτιδος και ο Δήμος Ξυνιάδος, οι οποίοι στη συνέχεια μετατράπηκαν σε Δημοτικές Ενότητες. Έδρα του διευρυμένου Δήμου Δομοκού, ορίσθηκε ο Δομοκός. Τα διοικητικά όρια του Δήμου, αντιστοιχούν σε εκείνα της παλαιότερης Επαρχίας Δομοκού.
Δημοτική Ενότητα Δομοκού
μικρογραφία|[[Δομοκός]] μικρογραφία|[[Νεοχώρι Δομοκού Φθιώτιδας|Νεοχώρι Δομοκού]]
Δημοτική Ενότητα Θεσσαλιώτιδος
μικρογραφία|[[Βελεσιώτες Φθιώτιδας|Βελεσιώτες]]
Χάρτης
<mapframe latitude="39.171594" longitude="22.294006" zoom="11" width="1000" height="300" align="center" />
Δομοκου Δ
Αποκωδικοποιητής πηγής
Στην μετάδοση δεδομένων ο αποκωδικοποιητής πηγής δεδομένων είναι η συσκευή που μετατρέπει την ακολουθία δυαδικών ψηφίων - bit που δέχεται ως είσοδο, σε ακολουθία συμβόλων. Ετσι στην έξοδο του αναπαράγεται το σήμα που δέχθηκε ο αντίστοιχος κωδικοποιητής πηγής. Ειναι πολύ απλός όταν το σύστημα χρησιμοποιεί κωδικές λέξεις σταθερού μήκους αλλά γίνεται πολύ περίπλοκος όταν το σύστημα χρησιμοποιεί κωδικές λέξεις μεταβλητού μήκους.
Ο αποκωδικοποιητής πηγής είναι μέρος του αναλυτικού μοντέλου ενός ψηφιακού συστήματος επικοινωνίας. Λαμβάνει δεδομένα από τον αποκωδικοποιητή καναλιού και τα αποστέλλει στον τελικό παραλήπτη.
Πηγές
Κατηγορία:Μετάδοση δεδομένων
Φαλάγγι
Το φαλάγγι είναι αραχνίδιο της τάξης Opiliones (Φαλάγγια), το οποίο διακρίνεται για τα οκτώ πολύ επιμήκη και λεπτά πόδια του και το συγκριτικά μικρό ωοειδές ή σφαιρικό σώμα του, μήκους 1 – 22 mm. Λόγω της σωματικής ομοιότητας του με τις αράχνες, το φαλάγγι συγχέεται συχνά με αυτές, αλλά σε αντίθεση με αυτές δεν υφαίνει ιστό, δεν παράγει δηλητήριο (παρά το διαδεδομένο μύθο) ενώ το σώμα του δεν αποτελείται από δυο τμήματα αλλά από ένα. Μέχρι σήμερα έχουν ανακαλυφτεί περίπου 7.000 είδη. .
Εξωτερικοί σύνδεσμοι
Κατηγορία:Αραχνίδια
Πρίγκιπας Ρούπερτ Λεβενστάιν
Ο Ρούπερτ Λεβενστάιν (Rupert zu Loewenstein, 24 Αυγούστου 1933 – 20 Μαΐου 2014) ήταν Γερμανός αριστοκράτης και τραπεζίτης που έγινε γνωστός ως λογιστής των Rolling Stones.
Βιογραφικά στοιχεία
Γεννήθηκε στην Πάλμα της Μαγιόρκα και ήταν γιος του πρίγκιπα Φελίσιεν Λεοπόλδου Λουδοβίκου Λεβενστάιν και της δούκισσας του Τρόιμπεργκ (Treuberg). Από την πλευρά του πατέρα του καταγόταν από τον βασιλικό οίκο Βίττελσμπαχ ενώ από την πλευρά της μητέρας του συγγένευε με την βασιλική οικογένεια της Βραζιλίας. Το 1940 εγκατέλειψε μαζί με την οικογένεια του το Παρίσι, λίγο πριν πέσει στα χέρια των Ναζί, με προορισμό το Λονδίνο. Σπούδασε μεσαιωνική ιστορία στο Πανεπιστήμιο της Οξφόρδης και ασχολήθηκε με τα οικονομικά εργαζόμενος ως χρηματιστής. Αργότερα, μαζί με συμφοιτητές του, αγόρασε μια μικρή τράπεζα υπό την επωνυμία "Leopold Joseph & Son", την οποία μετέτρεψαν σε επενδυτική εταιρεία συμβούλων με σημαντική επιτυχία. Το 1981 αποχώρησε από την εταιρεία ιδρύοντας δική του με την επωνυμία "Rupert Loewenstein Ltd".
Ήταν παντρεμένος και είχε τρία παιδιά.
Πηγές
Κατηγορία:The Rolling Stones Κατηγορία:Γερμανοί απομνημονευματογράφοι Κατηγορία:Άγγλοι απομνημονευματογράφοι Κατηγορία:Γερμανοί χρηματιστές Κατηγορία:Άγγλοι χρηματιστές Κατηγορία:Γερμανοί τραπεζίτες Κατηγορία:Άγγλοι τραπεζίτες Κατηγορία:Γερμανοί λογιστές Κατηγορία:Άγγλοι λογιστές Κατηγορία:Γερμανοί ευγενείς
Ίαν ΜακΓιούαν
Ο Ίαν Ράσελ ΜακΓιούαν (Ian Russell McEwan, γεννημένος στις 21 Ιουνίου 1948) είναι Βρετανός συγγραφέας και σεναριογράφος. Τιμήθηκε με το Βραβείο Μπούκερ για τη νουβέλα του Άμστερνταμ.
Γεννήθηκε στο Άλντερσοτ της Αγγλίας και σπούδασε αγγλική λογοτεχνία στο Πανεπιστήμιο του Σάσσεξ.
Η πρώτη του συλλογή διηγημάτων First Love, Last Rites κέρδισε το Βραβείο Σώμερσετ Μωμ το 1976. Έχει προταθεί τρεις φορές για το Βραβείο Μπούκερ, το οποίο κέρδισε το 1998 (για το Άμστερνταμ). Το μυθιστόρημα Atonement (Εξιλέωση) τιμήθηκε με τα βραβεία WH Smith Literary Award (2002), National Book Critics' Circle Fiction Award (2003), Los Angeles Times Prize for Fiction (2003) και Santiago Prize for the European Novel (2004). Σύντομα θα μεταφερθεί και στον κινηματογράφο από τον σκηνοθέτη Τζο Ράιτ (Joe Wright), με πρωταγωνιστές τους Κίρα Νάιτλι, Τζέιμς ΜακΑβόι και Μπρέντα Μπλέθιν.
Εξωτερικοί σύνδεσμοι
Κατηγορία:Άγγλοι μυθιστοριογράφοι Κατηγορία:Άγγλοι διηγηματογράφοι Κατηγορία:Άγγλοι θεατρικοί συγγραφείς Κατηγορία:Άγγλοι σεναριογράφοι Κατηγορία:Συγγραφείς παιδικής και νεανικής λογοτεχνίας
Live at the Hollywood Bowl
Live at the Hollywood Bowl είναι ο τίτλος του ζωντανά ηχογραφημένου δίσκου του αμερικάνικου ροκ συγκροτήματος The Doors, ο οποίος κυκλοφόρησε τον Μάιο του 1987 μέσω της δισκογραφικής εταιρείας "Elektra Records". Η ηχογράφηση του άλμπουμ έγινε στις 5 Ιουλίου 1968 στο "Hollywood Bowl" του Λος Άντζελες.
Η συναυλία ήταν χαρακτηριστική για την εμφάνιση του τραγουδιστή Τζιμ Μόρισον, ο οποίος βρισκόταν υπό την επήρεια LSD.
Το συγκεκριμένο άλμπουμ επανεκδόθηκε το 2012 σε μορφή DVD με είκοσι κομμάτια και τίτλο "Live at the Bowl '68".
Τραγούδια
1. Wake Up (Van Morrison) - 1:40
2. Light My Fire (Morrison, Krieger, Manzarek, Densmore) - 8:15
3. The Unknown Soldier (Morrison, Krieger, Manzarek, Densmore) - 4:23
4. A Little Game (Morrison, Krieger, Manzarek, Densmore) - 1:22
5. The Hill Dwellers (Morrison, Krieger, Manzarek, Densmore) - 2:20
6. Spanish Caravan (Morrison, Krieger, Manzarek, Densmore) - 1:19
7. Light My Fire (Morrison, Krieger, Manzarek, Densmore) - 3:24
Θέσεις τσαρτ
Live at the Hollywood Bowl (άλμπουμ)
Τα μέλη του συγκροτήματος
Το Live at the Hollywood Bowl ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Doors Κατηγορία:Άλμπουμ του 1987
Συμεών Μαυροσκούφης
Ο Συμεών Μαυροσκούφης (29 Απριλίου 1909 - 20 Ιουλίου 1991 ) ήταν Έλληνας διεθνής διαιτητής της καλαθοσφαίρισης. Υπήρξε ιδρυτικό μέλος της Ομοσπονδίας Διαιτητών Καλαθοσφαίρισης και ο πρώτος διεθνής διαιτητής ελληνικής καταγωγής, μαζί με τον Αντώνη Σκυλογιάννη. Υπήρξε επίσης ιδρυτικό μέλος της Διεθνούς Ομοσπονδίας Καλαθόσφαιρας (FIBA).
Βιογραφία
Γεννήθηκε στη Μουταλάσκη (Ταλάς) της Μικράς Ασίας, πρωτότοκος υιός του Φιλίππου Μαυροσκούφη και Γλυκερίας (το γένος Βυζαντιάδη). Με τη γέννηση του αδελφού του Ιορδάνη το 1911, η οικογένεια μετοίκησε στην Κωνσταντινούπολη όπου ο πατέρας του ήδη είχε διορισθεί διδάσκαλος στο Ελληνικό σχολείο της Χάλκης. Στη διάρκεια των θερινών διακοπών του το 1922, ακολούθησε τον θείο του σε ένα επαγγελματικό του ταξίδι στη Θεσσαλονίκη. Αυτό έμελλε να αποτελέσει την απαρχή ενός νέου κεφαλαίου στη ζωή του 13χρονου.
Τα πολιτικά γεγονότα του 1922 και η παρουσία συγγενών στη συμπρωτεύουσα, τον κρατούν εκεί. Εγγράφεται στο 1ο Γυμνάσιο Αρρένων. Στο σημείο αυτό αρχίζει και η επαφή του με τη ΧΑΝΘ, στη βιβλιοθήκη και τους αθλητικούς χώρους της οποίας συχνάζει τα απογεύματα. Επίσης και ο δεσμός του με τον αθλητισμό και ιδίως με την καλαθόσφαιρα που η ΧΑΝ εισάγει στην Ελλάδα την περίοδο αυτή. Συμμετέχει στις κατασκηνώσεις της XAN στον Αϊ-Γιάννη του Πηλίου από ιδρύσεως των και επί σειρά ετών ως οργανωτής αθλοπαιδιών καθώς και του κολυμβητικού τμήματος. Αναλαμβάνει υποδιευθυντής φυσικής αγωγής της ΧΑΝΘ υπό την εμπνευσμένη ηγεσία του διευθύνοντος από το 1926 Αμερικανού Λιούις Γ. Ρις (Lewis W. Reiss), αποφοίτου του Κολεγίου του Σπρίνγκφιλντ της Μασαχουσέτης, όπου επινοήθηκε το μπάσκετ το 1891. Ο Ρις είναι ο άνθρωπος που συνέβαλε τα μέγιστα για τη διάδοση και εξέλιξη της καλαθοσφαίρισης στην Ελλάδα. Εκτιμώντας τα προσόντα, τον χαρακτήρα και τον ενθουσιασμό του Μαυροσκούφη καθώς και την ευχέρειά του στη χρήση της Γαλλικής και Αγγλικής, κατάφερε - μέσω και της αρίστης σχέσης που είχε αναπτύξει με τον Διευθυντή Σωματικής Αγωγής του Υπουργείου Παιδείας Ιωάννου Χρυσάφη - να εξασφαλίσει υποτροφία για σπουδές στη Φυσική Αγωγή και Παιδαγωγική στο Ινστιτούτο Ζαν-Ζακ Ρουσσώ (Institute Jean-Jacques Rousseau) του Πανεπιστημίου της Γενεύης.
Εκεί, (1930-32) ο Μαυροσκούφης υπό την καθοδήγηση επιφανών παιδαγωγών όπως ο Edouard Claparede, βάζει τις βάσεις για μια μακρά πορεία προσφοράς στη νεότητα της Θεσσαλονίκης, αλλά και γενικότερα στην κοινωνία της πόλης. Αρχικώς ως τμηματάρχης Φυσικής Αγωγής στη ΧΑΝΘ από το 1940 και μετά (όταν η Μεταξική δικτατορία, το 1939, καταλαμβάνει το κτίριο της ΧΑΝΘ προς χρήση του από την Οργάνωση Νεολαίας, ΕΟΝ) θα σημαδεύσει τη ζωή της Θεσσαλονίκης ιδρύοντας το πρώτο ιδιωτικό Γυμναστήριο στη Βόρειο Ελλάδα στην οδό Αγίας Σοφίας 17, πάνω από τον κινηματογράφο "Διονύσια".
Σε μία εποχή που η σωματική άσκηση ήταν κάτι σχεδόν άγνωστο για τον μέσο άνθρωπο, το "Γυμναστήριο Μαυροσκούφη" προσφέρει τμήματα ανόργανης γυμναστικής σε άνδρες και γυναίκες όλων των ηλικιών και σε παιδιά από μικρές ηλικίες. Επίσης, τμήματα μπαλέτου, πυγμαχίας, πάλης και ξιφασκίας. Και πάνω από όλα, τις βραδινές ώρες, τμήματα μπάσκετμπολ στην κλειστή αίθουσα. Γενεές νέων διδάσκονται κολύμβηση τα καλοκαίρια, στις ακτές του Θερμαϊκού από τον Μαυροσκούφη. Για σχεδόν μισό αιώνα και με σύνθημα "Μείνατε Νέοι", το Γυμναστήριο θα λειτουργήσει μέχρι τον Ιούνιο του 1987, οπότε σε ηλικία 78 ετών ο Συμεών Μαυροσκούφης αποφασίζει να αποσυρθεί.
Στις 5 Αυγούστου 1951, παντρεύθηκε την Αλεξάνδρα-Λεοντία (το γένος Βασιλακάκη / 22 Οκτ. 1922- ). Απέκτησαν δύο τέκνα, τον Φίλιππο και την Άννα. Απεβίωσε στα 82 του χρόνια, τον Ιούλιο του 1991. Το Φεβρουάριο του 2000 έγινε ο πρώτος Έλληνας που υπήρξε εισήγηση για ένταξη στο περίφημο Naismith Memorial Basketball Hall of Fame. Το γεγονός εγκρίθηκε στις 4 Φεβρουαρίου 2000, δρομολογήθηκε, αλλά δεν ολοκληρώθηκε, ωστόσο, ποτέ. Εξηγήθηκε στο γιο του, που ερεύνησε το θέμα, πηγαίνοντας προ ετών στη Βοστώνη, πως η αρχική εισήγηση που υλοποιήθηκε, δεν υποστηρίχθηκε όπως ήταν απαιτητό και η διαδικασία έμεινε στη μέση.
Τα κύρια χαρακτηριστικά του Συμεών Μαυροσκούφη ήταν η έμφυτη, ανεπιτήδευτη ευγένειά του, η ήρεμη ομιλία του, ο τρόπος με τον οποίο άκουγε τον συνομιλητή του και σέβονταν τη γνώμη του έστω και αν διαφωνούσε με αυτήν. Ουδέποτε ύψωνε τη φωνή του, πίστευε ακράδαντα στη δύναμη της ήρεμης πειθούς. Είχε ένα χαρισματικό τρόπο να πείθει, ιδιαίτερα τους νέους, χωρίς να επιβάλλει ή να απαιτεί.
Παραπομπές
Κατηγορία:Έλληνες καλαθοσφαιριστές Κατηγορία:Έλληνες διαιτητές καλαθοσφαίρισης
Ευθυμιάδης
Το ελληνικό επώνυμο Ευθυμιάδης/Ευθυμιάδη μπορεί να αναφέρεται σε κάποιο από τα παρακάτω πρόσωπα:
Volkswagen Passat
Το Volkswagen Passat είναι ένα μεγαλομεσαίο οικογενειακό αυτοκίνητο της κατηγορίας D, που παράγεται από τη γερμανική αυτοκινητοβιομηχανία Volkswagen. Κατασκευάζεται από τον Μάιο του 1973 και από τον Νοέμβριο του 2014 βρίσκεται στην όγδοη γενιά του, γνωστή ως B8, η οποία υπέστη ένα λίφτινγκ τον Ιούνιο του 2019, για τη σεζόν (model year) του 2020. Το όνομα του μοντέλου προήλθε από τους ανέμους Passat, όπως λέγονται οι αληγείς άνεμοι στα γερμανικά.
Ιστορία
Το 2008, προστέθηκε και η κάπως πιο πολυτελής 4-πορτη κουπέ έκδοση Passat CC, που ουσιαστικά κυκλοφόρησε ως ένα ανεξάρτητο μοντέλο, παρήχθη από τον Μάρτιο του 2008 έως τον Νοέμβριο του 2016 και αντικαταστάθηκε τον Μάρτιο του 2017 από το Volkswagen Arteon.
Στις 4 Απριλίου 2019, κατασκευάστηκε στο εργοστάσιο του Έμντεν στη Γερμανία το 30.000.000-στό Passat.
Απήχηση
Ενώ κατασκευαζόταν, διαχρονικά, ως sedan και station wagon, το station wagon ήταν πάντα η πιο δημοφιλής έκδοση, φτάνοντας συχνά έως και το 70% των συνολικών πωλήσεων και καθιστώντας το Passat ένα από τα ελάχιστα μοντέλα στην ιστορία της παγκόσμιας αυτοκίνησης όπου η εκδοχή στέισον βάγκον έχει γνωρίσει μεγαλύτερη απήχηση από το σεντάν ή γενικώς από τις στάνταρ εκδοχές αμαξώματος.
Στο παρελθόν και για αρκετές δεκαετίες, το Passat στη Γερμανία ήταν εξαιρετικά δημοφιλές: ενδεικτικώς, το 2006 πωλήθηκαν 124.611 αντίτυπα, αν συνυπολογιστούν και τα ενοικιαζόμενα αυτοκίνητα και τα αυτοκίνητα τοπικής εργοστασιακής χρήσης. Στα νεότερα χρόνια, ωστόσο, σημειώθηκε μια μεγάλη πτώση της ζήτησης λόγω της ολοένα και εντονότερης στροφής του κοινού προς τα SUV και τα crossover, και της εμπορικής καθίζησης των sedan. Ως αποτέλεσμα, τον Ιανουάριο του 2022 διακόπηκε η παραγωγή του Passat σεντάν για την Ευρώπη, αλλά εξακολουθεί να παράγεται η εκδοχή station wagon, καθώς ο Jacob Oliva ισχυρίστηκε τότε ότι το station wagon συνεχίζει να πουλάει καλά στις ευρωπαϊκές αγορές και ότι το Volkswagen Arteon, που είναι liftback, απευθύνεται σε ένα σχετικά παρόμοιο με το sedan τμήμα της αγοράς.
Η ένατη γενιά του Passat αναμένεται να αποκαλυφθεί τον Σεπτέμβριο του 2023, θα παραχθεί αποκλειστικά ως station wagon και θα βασιστεί στο επερχόμενο Škoda Superb τέταρτης γενιάς, όπως επιβεβαίωσε επίσημα ο Διευθύνων Σύμβουλος της Volkswagen Thomas Schäfer.
Το Passat όγδοης γενιάς συνεχίζει να πωλείται στην Κίνα ως Volkswagen Magotan, μια εκδοχή με 8,0 εκατοστά μακρύτερο μεταξόνιο.
Το Passat στις ΗΠΑ
Οι έξι πρώτες γενιές του Volkswagen Passat εισάγονταν στις ΗΠΑ από την Ευρώπη, αλλά από την 7η γενιά του το μοντέλο άρχισε να κατασκευάζεται και στις Ηνωμένες Πολιτείες, σε μια εκδοχή διαφορετικών προδιαγραφών ειδικά για την αγορά της Βόρειας Αμερικής. Τελικώς όμως, η παραγωγή του αμερικανικού Passat διακόπηκε οριστικά και χωρίς διάδοχο τον Δεκέμβριο του 2021, παρομοίως λόγω της εμπορικής καθίζησης των σεντάν.
Χλωτάριος Δ΄
Ο Χλωτάριος Δ΄, Chlothar IV (απεβ. 718) από τον Οίκο των Μεροβιγγείων ήταν βασιλιάς της Αυστρασίας (717-718). Τον τοποθέτησε ο Κάρολος Μαρτέλος μαγιορδόμος της Αυστρασίας, σε αντιπαράθεση με τον Χιλπέριχο Β΄ βασιλιά των Φράγκων, που έτσι περιορίστηκε στη Νευστρία. Από το 679 η Αυστρασία ήταν ενωμένη με τη Νευστρία (βασίλειο των Φράγκων)· με τον Χλωτάριο Δ΄ ξαναδιαιρέθηκε και όταν αυτός απεβίωσε, επανενώθηκε.
Βιολογία
Ήταν ίσως γιος τού Χιλδεβέρτου Γ΄ των Φράγκων (γιού τού Θευδέριχου Γ΄ της Αυστρασίας & Νευστρίας) και της Εντόννε· το όνομα της μητέρας του είναι μεταγενέστερη φαντασία. Ίσως ο πατέρας του να ήταν ο Θευδέριχος Γ΄: στην πρώτη περίπτωση θα ήταν 20 ετών όταν ανέλαβε την αρχή, στη δεύτερη 35.
Η γονείς του δεν αναφέρονται ρητά από πηγές της εποχής, ούτε οι ημερομηνίες της βασιλείας του. Από τις πηγές μπορούμε να πούμε, ότι βασίλευσε μετά τον Μάρτιο τού 717 (μάλλον από τις 28 Ιουνίου 717) ως πριν το Μάιο τού 718 (μάλλον στις 24 Φεβρουαρίου 718). Ο κατάλογος των Φράγκων βασιλέων τού Καρόλου Β΄ τού φαλακρού, που συντάχθηκε ενάμιση αιώνα μετά αναφέρει ότι βασίλευσε επί ένα έτος. Η άποψη ότι δεν ήταν Μεροβίγγειος, αλλά βασιλιάς-μαριονέτα που εξυπηρέτησε κάποια μερίδα, δεν ευσταθεί, καθώς ο Κάρολος Μαρτέλος ήταν υποχρεωμένος αναγκαστικά να προτείνει έναν από τον Οίκο των Μεροβιγγείων για βασιλιά.
Ο Κάρολος νίκησε τον Χιλπέριχο Β΄ των Φράγκων και τον μαγιορδόμο του Ράγκενφριντ το 717 στη μάχη τού Βινσύ. Τότε, με την υποκίνησή του, ο Χλωτάριος Δ΄ αναγορεύτηκε βασιλιάς της Αυστρασίας, η οποία αποσπάστηκε από το βασίλειο των Φράγκων και ο ίδιος ο Κάρολος έγινε μαγιορδόμος της. Η προώθηση και ανάδειξη τού Χλωτάριου Δ΄ εξυπηρετούσε τον Κάρολο διπλά: τον νομιμοποιούσε ως μαγιορδόμο, διάδοχο τού πατέρα του Πεπίνου του Χέρσταλ και τού αύξησε τον στρατό, που θα εκινείτο με βασιλική εντολή.
Με την άνοδο τού Χλωτάριου Δ΄, ο Χιλπέριχος Β΄ και ο Ράγκενφριντ συμμάχησαν με τον Όντο τον μέγα δούκα της Ακουιτανίας, αλλά ο Κάρολος οδήγησε ένα στρατό στο όνομα τού Χλωτάριου Δ΄ εναντίον τους και τους νίκησε το 718 στη μάχη τού Σουασσόν. Ο Χιλπέριχος Β΄ αναγκάστηκε να διαφύγει στην ασφάλεια της Ακουιτανίας. Στη συνέχεια ο Κάρολος οδήγησε τον ίδιο στρατό εναντίον της Σαξονίας και προχώρησε βαθιά στη χώρα αυτή ως το Βέζερ.
Ο Κώδικας των Αλαμαννών, μία νέα νομοθεσία για τους Αλαμαννούς (Σουηβούς) δημοσιεύθηκε κατά τη βασιλεία τού Χλωτάριου Δ΄ και φέρει το όνομά του: Lex Alamannorum Hlotharii. Η Ιστορία των Φράγκων αναφέρει ότι απεβίωσε το 719. Μάλλον απεβίωσε το 718, μετά τις 24 Φεβρουαρίου (που εξέδωσε την τελευταία πράξη που φέρει το όνομά του) και πριν τις 18 Μαΐου (που το αββαείο τού Βίσσεμμπουρκ, πιστό στον Χλωτάριο Δ΄, αρχίζει στα καταστατικά του να χρησιμοποιεί το όνομα τού Χιλπέριχου Β΄).
Ο Κάρολος καταδίωξε τον Χιλπέριχο Β΄, αλλά συμφώνησε με τον Όντο για την επιστροφή του, μάλλον ένεκα της αποβίωσης τού Χλωτάριου Δ΄. Η θλίψη τού Καρόλου για τον χαμό του Χλωτάριου Δ΄ ίσως δεν ήταν αληθινή, αλλά ο Κάρολος τον έβγαλε από τη μέση για τον πιο νόμιμο Χιλπέριχο Β΄· πάντως δεν υπάρχει πηγή της εποχής, που να υποπτεύεται τον Κάρολο.
Πηγές
Κατηγορία:Οίκος των Μεροβίγγειων
Επιδιδυμίτιδα
Επιδιδυμίτιδα είναι η ιατρική κατάσταση που χαρακτηρίζεται από δυσφορία ή πόνο της επιδιδυμίδας, μια κυρτή δομή στο πίσω μέρος του όρχι στην οποία το σπέρμα αποθηκεύεται και ωριμάζει. Η νόσος χαρακτηρίζεται συνήθως ως οξεία ή χρόνια.
Συμπτώματα
Στην περίπτωση της οξείας, ο πόνος στους όρχεις συνοδεύεται από φλεγμονή, ερυθρότητα, αύξηση της θερμοκρασίας στο όσχεο, ευαισθησία στην ψηλάφηση των όρχεων και αίσθημα βάρους στην περιοχή. Στην χρόνια ο πόνος μπορεί να είναι το μοναδικό σύμπτωμα.
Παθογένεια
Η συνήθης αιτιολογία της εμφάνισης της νόσου είναι η μικροβιακή λοίμωξη κυρίως μετά από λοίμωξη της ουρήθρας ή της ουροδόχου κύστης ενώ σπανιότερα μπορεί να  προκληθεί από το μυκοβακτηρίδιο της φυματίωσης.
Θεραπεία
Η θεραπεία της νόσου επιτυγχάνεται με την χορήγηση των κατάλληλων αντιβιοτικών, αντιπυρετικών και ανάπαυση ενώ η ανύψωση του οσχέου ανακουφίζει τον ασθενή.
Παραπομπές
Κατηγορία:Ανδρολογικές παθήσεις Κατηγορία:Φλεγμονές
Cosmote Cinema
Τα κανάλια Cosmote Cinema αποτελούν μέρος της ομότιτλης συνδρομητικής τηλεοπτικής πλατφόρμας. Εκπέμπουν στην COSMOTE TV μέσω δορυφόρου και μέσω ευρυζωνικής σύνδεσης. Στα 4 κανάλια Cosmote Cinema προβάλλονται μεγάλες πρεμιέρες, κινηματογραφικές επιτυχίες, blockbusters, ανεξάρτητες παραγωγές, ξένες σειρές και ειδικά αφιερώματα.
Ιστορία
Η πορεία των καναλιών ΟΤΕ Cinema ξεκινά τη Δευτέρα 16 Ιανουαρίου του 2012 ημέρα κατά την οποία ξεκινά το ΟΤΕ Σινεμά, το πρώτο κινηματογραφικό κανάλι αφιερωμένο στον κλασικό ελληνικό κινηματογράφο.
Κόμμα Ισότητας, Ειρήνης και Φιλίας
Το Κόμμα Ισότητας, Ειρήνης και Φιλίας (συντομογραφία Κ.Ι.Ε.Φ., Dostluk-Eşitlik-Barış Partisi, DEB) είναι ελληνικό πολιτικό κόμμα που ιδρύθηκε για να εκπροσωπεί τα συμφέροντα των Τούρκων της μουσουλμανικής μειονότητας της Δυτικής Θράκης.
Cosmote Cinema
Ιστορία
Μετά από δέκα περίπου μήνες και συγκεκριμένα τη Δευτέρα 5 Νοεμβρίου του 2012, τα κανάλια ΟΤΕ Cinema 1 HD και ΟΤΕ Cinema 2 ξεκίνησαν τη λειτουργία τους στον OTE TV μέσω δορυφόρου και μέσω ευρυζωνικής σύνδεσης, ενώ ταυτόχρονα το ΟΤΕ Σινεμά μετονομάστηκε σε ΟΤΕ Cinema 3, χωρίς να αλλάξει ο χαρακτήρας του προγράμματος.
Κόμμα Ισότητας, Ειρήνης και Φιλίας
Το κόμμα ιδρύθηκε στις 13 Σεπτεμβρίου 1991 από τον Σαδίκ Αχμέτ ο οποίος προήδρευσε μέχρι το θάνατό του το 1995. Ο διάδοχος του ήταν η χήρα του Ισίκ Αχμέτ, η οποία προήδρευσε μέχρι το 1999. Ο επόμενος επικεφαλής ήταν ο Αχμέτ Χατζηοσμάν μέχρι το 2007, όταν ο Χατζηοσμάν εξελέγη μέλος του ελληνικού Κοινοβουλίου για το Πανελλήνιο Σοσιαλιστικό Κίνημα (ΠΑ.ΣΟ.Κ.). Ο επόμενος πρόεδρος, ο Μουσταφά Μποσνάκ, αντικαταστάθηκε τον Ιούλιο του 2010 από τον Μουσταφά Αλή Τσαβούς. Ο Αχμέτ Χατζηοσμάν εξελέγη το 2002 και το 2006 για το Νομό Ροδόπης με το ψηφοδέλτιο ΠΑ.ΣΟ.Κ-Συνασπισμού, ενώ ήταν και αντινομάρχης από το 2002 έως το 2007.
Cosmote Cinema
Ιστορία
Από την 1η Μαΐου 2013, τα 3 κανάλια ΟΤΕ Cinema (όπως και τα κανάλια OTE Sport) ξεκίνησαν να εκπέμπουν με νέα λογότυπα και γραφικά. Δύο χρόνια αργότερα, την 1η Ιουλίου 2015, ξεκίνησε τη λειτουργία του το τέταρτο κινηματογραφικό κανάλι (OTE Cinema 4 HD), του οποίου το πρόγραμμα περιλαμβάνει κυρίως ξένες σειρές. Στις 14 Νοεμβρίου 2016 με τη μετατροπή του σε COSMOTE TV τα κανάλια μετονομάστηκαν σε Cosmote Cinema.
Κόμμα Ισότητας, Ειρήνης και Φιλίας
Το 5ο τακτικό γενικό Συνέδριο του Κ.Ι.Ε.Φ. έλαβε χώρα στις 5 Ιανουαρίου 2019, στα γραφεία του κόμματος. Η Τσιντέμ Ασάφογλου, η μοναδική υποψήφια στο συνέδριο, το οποίο έλαβε χώρα στα κεντρικά του κόμματος, εξελέγη ως η νέα πρόεδρος του κόμματος.
Παραπομπές
Κατηγορία:Ελληνικά πολιτικά κόμματα
Cosmote Cinema
Πρόγραμμα
Τα κανάλια Cosmote Cinema προβάλλουν κορυφαίες κινηματογραφικές παραγωγές και ταινίες σε πρώτη τηλεοπτική προβολή, αλλά και πρόσφατες κινηματογραφικές επιτυχίες, και σε υψηλή ευκρίνεια (HD). Κάθε εβδομάδα, το πρόγραμμα των καναλιών Cosmote Cinema περιλαμβάνει αστυνομικές ταινίες, ελληνικό σινεμά, μεγάλες πρεμιέρες, οικογενειακές ταινίες αλλά και αισθηματικές ταινίες, ταινίες τρόμου, δράσης, κινουμένων σχεδίων, αφιερώματα για τους μεγαλύτερους ηθοποιούς καθώς και ξένες σειρές με πρόσφατους κύκλους που προβάλλονται για πρώτη φορά στην ελληνική τηλεόραση.
Cosmote Cinema 1 HD
Το Cosmote Cinema 1 HD προβάλλει κορυφαίες κινηματογραφικές ταινίες σε πρώτη τηλεοπτική προβολή, blockbusters, πρεμιέρες και θέαμα για όλη την οικογένεια, σε κορυφαία ποιότητα εικόνας και ήχου. Επίσης, το πρόγραμμα του περιλαμβάνει, θεματικές κινηματογραφικές ζώνες όπως, αστυνομικές ταινίες, ταινίες περιπέτειας, ελληνικό σινεμά, μεγάλες πρεμιέρες, οικογενειακές ταινίες κ.ά. Επιπλέον, κάθε μήνα το Cosmote Cinema 1 HD προβάλλει ένα ξεχωριστό αφιέρωμα με back to back περιεχόμενο.
Cosmote Cinema 2 HD
Το Cosmote Cinema 2 HD προβάλλει πλούσιο κινηματογραφικό περιεχόμενο 24 ώρες το εικοσιτετράωρο. Περιλαμβάνει μεγάλες χολιγουντιανές επιτυχίες, ανεξάρτητες παραγωγές και βραβευμένες ταινίες από την ευρωπαϊκή αλλά και από την παγκόσμια κινηματογραφική σκηνή. Επιπλέον, το πρόγραμμά του αποτελείται από διαφορετικές θεματικές ζώνες, καλύπτοντας όλα τα κινηματογραφικά είδη, όπως ταινίες δράσης, δραματικές ταινίες, κωμωδίες, αισθηματικές, τρόμου και ταινίες για όλη την οικογένεια.
Cosmote Cinema 3
Το Cosmote Cinema 3 είναι ένα κινηματογραφικό κανάλι αφιερωμένο στον κλασικό αλλά και νέο ελληνικό κινηματογράφο. Το πρόγραμμά του αποτελείται από κωμωδίες, μιούζικαλ, αστυνομικές, δραματικές, πολεμικές, σπάνιες ταινίες καθώς επίσης και ταινίες του νέου ελληνικού κινηματογράφου.
Εξωτερικοί σύνδεσμοι
Κατηγορία:Tηλεοπτικοί σταθμοί της COSMOTE TV Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2012
Αμελί Νοτόμπ
Η Αμελί Νοτόμπ (Amélie Nothomb, 9 Ιουλίου 1966) είναι Βελγίδα συγγραφέας.
Γεννήθηκε στο Εττερμπέεκ από Βέλγους διπλωμάτες, οι οποίοι έζησαν προηγουμένως στην Κίνα, στη Νέα Υόρκη, στο Μπανγκλαντές και στο Λάος. Το πρώτο της μυθιστόρημα Η Υγιεινή του Δολοφόνου εκδόθηκε το 1992. Από τότε, εκδίδει περίπου ένα μυθιστόρημα το χρόνο.
Έχει τιμηθεί με πολλές διακρίσεις, συμπεριλαμβανομένων των Prix du Roman de l’Académie Française, Prix René-Fallet, Prix Chardonne, Prix de la Vocation και δυο φορές με το Prix Alain-Fournier, ενώ έργα της έχουν διασκευαστεί για το θέατρο, τον κινηματογράφο και την όπερα.
Την περίοδο που ήταν στην Ιαπωνία φοίτησε σε τοπικό σχολείο και έμαθε Ιαπωνικά. Η Αμελί αποτύπωσε ένα μέρος της παιδικής ηλικίας της στο βιβλίο Μεταφυσική των Σωλήνων. Όταν ήταν 5 ετών, η οικογένεια πήγε να ζήσει στην Κίνα. Η ίδια η Νοτόμπ γράφει στο βιβλίο της Φόβος και Τρόμος ότι "το να εγκαταλείψω την Ιαπωνία ήταν μια οδυνηρή εμπειρία για μένα" ("Quitter le Japon fut pour moi un arrachement"). Η Νοτόμπ γύρισε αρκετά μέχρι να ανακαλύψει την Ευρώπη, και πιο συγκεκριμένα τις Βρυξέλλες όπου σπούδασε φιλολογία στο Ελεύθερο Πανεπιστήμιο των Βρυξελλών. Αντιμετωπίζοντας διάφορα προβλήματα με την οικογένειά της, επέστρεψε στο Τόκιο για να δουλέψει για μια Ιαπωνική εταιρεία. Η εμπειρίες εκείνης της περίοδου της ζωής της αποτυπώθηκαν στα βιβλία Φόβος και Τρόμος και Ni d’Ève, ni d’Adam. Στο διάστημα 2000 - 2002 έγραψε τους στίχους σε 7 συνολικά κομμάτια για την Γαλλίδα τραγουδίστρια Robert και το 2002 έγραψε, σε μορφή ρομάντσου, τη ζωή της ίδιας τραγουδίστριας στο βιβλίο Robert des noms propres. Σήμερα ζει και συνεχίζει να γράφει στις Βρυξέλλες. Έχει δηλώσει ότι ξεκίνησε να γράφει στην ηλικία των 17 ετών, κι ότι γράφει τρία μυθιστορήματα το χρόνο, από τα οποία δημοσιεύει μόνο το ένα.
Βιβλιογραφία
Σε παρένθεση και με έντονη γραφή εμφανίζονται οι ελληνικοί τίτλοι των βιβλίων που έχουν εκδοθεί.
Εξωτερικοί σύνδεσμοι
Κατηγορία:Βέλγοι λογοτέχνες
Καθεδρικός Ναός Αγίου Στεφάνου (Βιέννη)
Ο Καθεδρικός Ναός του Αγίου Στεφάνου (γερμανικά: Stephansdom) είναι ο μητροπολιτικός ναός της Βιέννης στην Αυστρία και αποτελεί έδρα της Μητρόπολης Βιέννης και του Αρχιεπισκόπου της, Καρδιναλίου Κρίστοφ Σένμπρουν (Τ.Δ.). Είναι κτισμένος στο κέντρο της πόλης της Βιέννης, πάνω σε ερείπια δύο παλαιότερων ναών, εκ των οποίων ο αρχαιότερος καθαγιάστηκε το 1147, έχοντας αποτελέσει επίκεντρο πολλών σημαντικών γεγονότων της ιστορίας του αυστριακού έθνους. Η σημερινή του μορφή, σε μεικτό ρομανικό και γοτθικό ρυθμό, φέρεται ως κεντρικό αξιοθέατο της πόλης, με κυριότερο χαρακτηριστικό την πολύχρωμη, ψηφιδωτού ύφους, στέγη του.
Ιστορικά στοιχεία
thumb|200px|left|Χρονολογική διάταξη των μερών του ναού: Οι Ρομανικοί πύργοι και Πύλη των Γιγάντων της κατεστραμμένης πρώτης εκκλησίας χρησιμοποιήθηκαν ως μέρος της ρομανικής δεύτερης εκκλησίας που την αντικατέστησε. Σαράντα χρόνια μετά, άρχισε η κατασκευή του γοτθικού Αλβερτινού Χοροστασίου · έπειτα από 55 χρόνια αρχίζουν να κατασκευάζονται οι προσθήκες του Δούκα Ροδόλφου του Δ΄, γύρω από την δεύτερη εκκλησία , η οποία στη συνέχεια δίνει τη θέση της στην τρίτη εκκλησία: τον Καθεδρικό στη σημερινή του μορφή. Στα τέλη του 12ου αιώνα η Βιέννη είχε αναδειχθεί σε σημαντικό γερμανόφωνο πολιτισμικό κέντρο της ανατολικής Ευρώπης και οι τέσσερις τότε υπάρχουσες εκκλησίες δεν επαρκούσαν πλέον για τις θρησκευτικές ανάγκες των κατοίκων. Το 1137 ο Αρχιεπίσκοπος του Πάσσαου και ο Μαργράβος Λεοπόλδος Δ΄ υπογράφουν τη Συνθήκη του Μάουτερν, όπου για πρώτη φορά αναφέρεται η Βιέννη ως Civitas (πολιτεία), και κατά την οποία μεταφέρεται η Εκκλησία του Αγίου Πέτρου στη Μητρόπολη του Πάσσαου. Κατά την ίδια Συνθήκη, εδάφη της πόλης και των προαστίων της περιέρχονται στον Λεοπόλδο, με την εξαίρεση μιας περιοχής, η οποία προορίζεται για τη δημιουργία του νέου ενοριακού ναού, αυτού δηλαδή που εν τέλει θα αποτελέσει τον Καθεδρικό του Αγίου Στεφάνου. Αν και μέχρι πρότινος ο ενοριακός ναός τοποθετείτο εκτός των τειχών της πόλης, θεωρείται πλέον πιο πιθανή η τοποθεσία ενός αρχικά ρωμαϊκού νεκροταφείου· η ανασκαφή το 2000, για την εγκατάσταση συστήματος κεντρικής θέρμανσης, αποκάλυψε μνήματα σε βάθος 2,5 μέτρων, τα οποία χρονολογούνται στον 4ο π.Χ. αιώνα. Η ανακάλυψη αυτή υποδεικνύει την ύπαρξη ενός ακόμη αρχαιότερου ναού απ' αυτόν του Αγίου Ρούπερτ (Ruprechtskirche), ο οποίος και θεωρείται ο παλαιότερος της Βιέννης.
Με τη Συνθήκη του Μάουτερν σε ισχύ, το 1137 τίθεται ο θεμέλιος λίθος του νέου ναού και μία δεκαετία αργότερα, η ημιτελής εκκλησία σε ρομανικό ρυθμό καθαγιάζεται προς τιμή του Αγίου Στεφάνου. Τα εγκαίνια τελούνται παρουσία του Βασιλέα Κορράδου Γ΄ της Γερμανίας, του Επισκόπου Όθωνος του Φράισινγκ, καθώς και άλλων Γερμανών της άρχουσας τάξης, οι οποίοι σύντομα θα απέπλεαν για τη Β΄ Σταυροφορία. Αν και το αρχικό κτήριο είχε ολοκληρωθεί μέχρι το 1160, ανακατασκευές και επεκτάσεις καταγράφονται μέχρι το 1511· έκτοτε, οι επισκευές και οι βελτιώσεις επεκτείνονται μέχρι τις μέρες μας. Από το 1230 έως το 1245 η ρομανικού ρυθμού ναοδομή επεκτείνεται δυτικά, με τα δυτικά τείχη και τους πύργους που σώζονται μέχρι σήμερα. Μια μεγάλη πυρκαγιά το 1258 κατέστρεψε μεγάλο μέρος του αυθεντικού κτηρίου, στη θέση του οποίου οικοδομήθηκε μια μεγαλύτερη κατασκευή - επίσης σε ρομανικό ρυθμό· η επέκταση αυτή καθαγιάστηκε το 1263 και εορτάζεται έκτοτε κάθε χρόνο, με τη σπάνια κωδωνοκρουσία της καμπάνας ονόματι «Pummerin», επί τρίλεπτο το βράδυ.
Το 1304 ο Αλβέρτος Α΄ της Γερμανίας διατάσσει την κατασκευή ενός τρίκλιτου χοροστασίου στο ανατολικό μέρος του ναού, οι διαστάσεις του οποίου θα πρέπει να συγκλίνουν με τις παλαιές πτέρυγες. Ο υιός του, Αλβέρτος Β΄, επεκτείνει το εν λόγω έργο, κατασκευάζοντας το λεγόμενο Αλβερτινό Χοροστάσιο, το οποίο και καθαγιάζεται το 1340, επί της 77ης επετείου του προηγούμενου καθαγιασμού. Το κεντρικό κλίτος είναι αφιερωμένο στον Άγιο Στέφανο και τους Αγίους Πάντες, ενώ τα βόρειο και νότιο κλίτη «ανήκουν» στην Παναγία και τους Δώδεκα Αποστόλους αντίστοιχα. Στις 7 Απριλίου 1359 ο υιός του Αλβέρτου Β΄, Ροδόλφος Δ΄ ο Ιδρυτής, θεμελιώνει κοντά στον σημερινό νότιο πύργο την περαιτέρω επέκταση του χοροστασίου: η γοτθικού ρυθμού επέκταση κατασκευάζεται από τη δυτική πλευρά του χοροστασίου και στην τελική του μορφή ενσωματώνει την παλαιά εκκλησία καθ' ολοκληρίαν. Στα 1430, καθώς προχωρά η κατασκευή του νέου καθεδρικού ναού, η δομή του παλαιού κτιρίου αφαιρείται εκ των έσω· ο νότιος πύργος ολοκληρώνεται το 1433 και οι αψίδες που διατρέχουν το κεντρικό κλίτος (έναρξη κατασκευής 1446) έχουν τοποθετηθεί μέχρι το 1474. Ένας βόρειος πύργος θεμελιώνεται το 1450, με ανάδοχο έργου τον Λορέντς Σπέννιγκ, ωστόσο η κατασκευή του εγκαταλείφθηκε, καθώς το 1511 έπαυσαν οι κατασκευαστικές εργασίες.